b'\n_START_ARTICLE_\nCerkev Marijinega oznanjenja, Dolnji Senik\n_START_SECTION_\nZgodovina\n_START_PARAGRAPH_\nDolnjeseni\xc5\xa1ko cerkev je dal zgradati Alajos Batthy\xc3\xa1ny leta 1815, posvetil jo je \xc5\xa1kof Lip\xc3\xb3t Somogy 1816. Na pro\xc4\x8delju cerkve pi\xc5\xa1e: IN HOC LOCO GLORIETVR VIRGO et DEIPARA MARIA. Velike \xc4\x8drke ka\xc5\xbeejo na letnico: MDCCCLLVVIIIII, 1815._NEWLINE_Verniki so pred tem molili v kapeli Marijinega rojstva, ki jo je leta 1764 dala zgraditi ena od grofic dru\xc5\xbeine Batthy\xc3\xa1ny. K ma\xc5\xa1i pa so hodili v Svetem Martinu (Sankt Martin an der Raab) na Gradi\xc5\xa1\xc4\x8danskem._NEWLINE_Leta 1912 je \xc5\xbeupnik Jo\xc5\xbeef Sakovi\xc4\x8d dal sanirati cerkev in \xc5\xbeupni\xc5\xa1\xc4\x8de. Leta 1923 je \xc5\xbeupnik Mirko Lenar\xc5\xa1i\xc4\x8d za\xc4\x8del popravljati cerkevni stolp. Delo je kon\xc4\x8dal leta 1928 Sakovi\xc4\x8d, ki je bil spet tu \xc5\xbeupnik. Za \xc4\x8dasa \xc5\xbeupnikovanja Vincenta Kosa (1925) so kupili dva zvonova, za katera je zbral denar Alojz Reinik. Pobudo za izgradnjo novega \xc5\xbeupni\xc5\xa1\xc4\x8da je dal J\xc3\xb3zsef Tivadar._NEWLINE_M\xc3\xa1rton T\xc3\xb3th, ki je znal nem\xc5\xa1ko, je te dogodke zapisoval v \xc5\xbeupnijsko kroniko.\n_START_SECTION_\nKri\xc5\xbei, kipi in drugo\n_START_PARAGRAPH_\nMarijin kip iz kapele so postavili na glavni oltar cerkve. \xc5\xbdupnik Ivan Per\xc5\xa1a ga je zamenjal z manj\xc5\xa1im kipom Brezmade\xc5\xbene Marije, ki \xc5\xa1e danes stoji tam. Kupil ga je v Gradcu._NEWLINE_Leta 1881 je vdova L\xc3\xa1szla Karlovitza, Marija Techet podarila cerkvi dve veliki sliki v spomin na to, da so bili njuni trije sinovi kr\xc5\xa1\xc4\x8deni v cerkvi._NEWLINE_Leta 1882 se je ob popravljanju orgel izvedelo, da jih je leta 1724 izdelal \xc5\xa1tajreski mojster Georg Mitterreytter. 1901 so kupili nove orgle iz pripevkov okoli\xc5\xa1kih izobra\xc5\xbeencev._NEWLINE_Ob koncu vasi, na mestu najnovej\xc5\xa1ega \xc5\xbeeleznega kri\xc5\xbea, ki ga je izdelal doma\xc4\x8di nem\xc5\xa1ki kova\xc4\x8d J\xc3\xa1nos Racker leta 1992, je stal najstarej\xc5\xa1i leseni kri\xc5\xbe v vasi. Postavila sta ga leta 1907 Franc Kozar in soproga Ana Mohap._NEWLINE_Z \xc5\xbeelezno ograjo obdani kamniti kri\xc5\xbe pri hi\xc5\xa1i Franca Poteca je dal postaviti Anton Sorger (1913). Napis na njem je v prekmur\xc5\xa1\xc4\x8dini in nem\xc5\xa1\xc4\x8dini: \xe2\x80\x9eHvalen bojdi Jezus Krisztus. Gelobt sei Jezus Kristus.\xe2\x80\x9d_NEWLINE_Nasproti cerkve stoji kip svetega Florjana. Z zele\xc5\xbeno ograjo obdani kamniti kri\xc5\xbe je leta 1947 dala postaviti dru\xc5\xbeina Vugrinec.'